Vagelspinnendeerter

Vagelspinnendeerter (Mygalomorphae) sünd en Unnerornen vun de Spinnen. Se weert to de Weevspinnen mit torekent. Vörmols sünd se ok  „Orthognatha“ nömmt wurrn. In de Umgangspraken weert hen un wenn all Vagelspinnendeerter kortweg „Vagelspinnen“ nömmt, man denn könnt se dör’nanner brocht weern mit de systemaatsche Familie vun de Vagelspinnen (Theraphosidae). To de Vagelspinnendeerter höört 16 Familien un 336 Geslechter mit alltohopen 2.870 Aarden mit to (Stand: Februar 2016).

 Kennteken 
De Deerter sünd man wat groot un leevt sunnerlich in warm Klima. De Mundwarktüüch (Keevklauen) arbeit meist parallel to’nanner (orthognath) un nich as Tangen gegen’nanner (labidognath). De Ogen liggt tomeist dicht bi’nanner up en lüttjen Gnubbel up den Ruggenpanzer. As all Spinnen hefft se en Butenskelett, wat dat Lief tohopenhollt un afstütt. 

De Hüften vun de Pedipalpen (in Föhlspriete ummuddelt Beenpaar bi de Spinnen) laat as de Hüften bi de Been. Bloß bi de Atypidae nich. Se hefft to’n groten Deel twee Paar Tracheen, dorto veer, hen un wenn ok dree, Paar Ostien un twee Paar Coxaldrüsen.

Bi de Vagelspinnendeerter weert Heken un Seken normolerwiese veel öller, as bi de Echten Weevspinnen. Jummers könnt de Seken düütlich öller weern, as de Heken. Seken vun Brachypelma smithi könnt in Minschenhand bit hen to 25 Johre oold weern, Seken vun en Reeg vun Atypus-Aarden ok doch bit to 10 Johre. Ok dat warrt as Kennteken for de Ollerhaftigkeit vun düsse Spinnen ankeken.Marcus Schmitt: Wo die wilden Kerle wohnen: Vogelspinnenverwandtschaft (Atypus affinis, Araneae) im Ruthertal zwischen Werden und Kettwig (Essen)., Elektronische Aufsätze der Biologischen Station Westliches Ruhrgebiet 12 (2008): 1-9; S. 3. (PDF; 680 KB)

Aarden, de liek so groot weert, as de Vagelspinnendeerter, finnt sik bi de Echten Weevspinnen bi düsse Familien:

 Wulfsspinnen
 Kaventsmannkrabbenspinnen
 Siedenspinnen.

 Ütere Systematik 
 Weevspinnen (Araneae)
 Opisthothelae
 Vagelspinnendeerter (Mygalomorphae)
 Echte Weevspinnen (Araneomorphae)
 Liddspinnen (Mesothelae)

 Binnere Systematik 
Hier is up’e Reege brocht, wecke Aarden dat mank de Vagelspinnendeerter gifft. Dor geiht dat bi na den World Spider Catalog (Stand: Februar 2016).

 Microstigmatidae – 7 Geslechter, 16 Aarden
 Mecicobothriidae – 4 Geslechter, 9 Aarden
 Hexathelidae – 12 Geslechter, 113 Aarden
 Dipluridae – 24 Geslechter, 188 Aarden
 Brune Lukenspinnen (Nemesiidae) – 45 Geslechter, 393 Aarden
 Barychelidae – 42 Geslechter, 295 Aarden
 Paratropididae – 4 Geslechter, 11 Aarden
 Vagelspinnen (Theraphosidae) – 131 Geslechter, 986 Aarden
 Antrodiaetidae – 2 Geslechter, 35 Aarden
 Tapzierspinnen (Atypidae) – 3 Geslechter, 51 Aarden
 Cyrtaucheniidae – 11 Geslechter, 107 Aarden
 Idiopidae – 22 Geslechter, 323 Aarden
 Lukenspinnen an sik (Ctenizidae) – 9 Geslechter, 130 Aarden
 Actinopodidae – 3 Geslechter, 47 Aarden
 Migidae – 10 Geslechter, 91 Aarden

 Literatur 
 Coddington, J. A. and H. W. Levi. 1991. Systematics and evolution of spiders (Araneae). Annual Review of Ecology and Systematics 22:565–592.
 Miller, J. A. and F. A. Coyle. 1996. Cladistic analysis of the Atypoides plus Antrodiaetus lineage of mygalomorph spiders (Araneae, Antrodiaetidae). Journal of Arachnology 24:201–213.
 Hans Ekkehard Gruner (Rutg.), M. Moritz, W. Dunger; 1993; Lehrbuch der speziellen Zoologie, Band I: Wirbellose Tiere, 4. Teil: Arthropoda (Ohne Insekta)

 Belege

 Weblenken


Kategorie:Spinnen